Document ID: 31998R2187

KOMMISSIONENS FORORDNING (EF) Nr. 2187/98 af 9. oktober 1998 om ændring af forordning (EØF) nr. 3472/85 om forskrifter for interventionsorganernes opkøb og oplagring af olivenolie
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), senest ændret ved forordning (EF) nr. 1638/98 (2), særlig artikel 12, stk. 4, og
ud fra følgende betragtninger:
I artikel 2 i Kommissionens forordning (EØF) nr. 3472/85 (3), senest ændret ved forordning (EF) nr. 1204/97 (4), er det fastsat, hvilken minimumsmængde der skal tilbydes til intervention; på grund af produktionsstrukturen i Grækenland og Portugal bør minimumsstørrelsen af de partier, der kan tilbydes til intervention, i disse lande fastsættes på det niveau, der var gældende i produktionsårene 1991/92-1993/94;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
I forordning (EØF) nr. 3472/85 foretages følgende ændringer:
1) I artikel 2, stk. 3, udgår »for produktionsårene 1991/92, 1992/93 og 1993/94«.
2) Artikel 2, stk. 4, andet afsnit, udgår.
3) Artikel 8, stk. 1, andet afsnit, udgår.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. oktober 1998.

Labels: 3
17
6